கேள்வி: சரத் யாதவ் - தேர்தல்கள் பற்றி விளக்கவும்.
பதில்: 1974 ஜபல்பூர் நாடாளுமன்றத் தொகுதி இடைத்தேர்தலில் சரத் யாதவை எதிர்க்கட்சிகள் பொது வேட்பாளராக தேர்ந்தெடுத்தனர். அப்போது சரத் யாதவ் மிசா சட்டத்தில் சிறையில் அடைக்கபட்டிருந்தார். அத்தேர்தலில் சரத் யாதவ் எருவெற்றி பெற்றார். மக்களவையின் பதவிக் காலத்தை ஐந்து ஆண்டுகளில் இருந்து ஆறு ஆண்டுகளாக உயர்த்தும் முடிவை எடுத்த இந்திரா காந்திரைக் கண்டித்து பதவி விலகினார். மீண்டும் அதே தொகுதியிலிருந்து 1977 இல் மக்களவைக்குத் தேர்ந்தெடுக்கப்பட்டார். 1981 மக்களவைத் தேர்தலில் உத்தரப் பிரதேசம், அமேதி மக்களவைத் தொகுதியில் முதன்முறையாக போட்டியிட்ட இராஜீவ் காந்தியை எதிர்த்து அனைத்து கட்சி வேட்பாளராக போட்டியிட்டு தோல்வியுற்றார். 1989 இல் பிகாரின் பத்வான் மக்களவைத் தொகுதிக்குத் தேர்ந்தெடுக்கப்பட்டார். பின்னர் 1991 இலிருந்து பிகாரின் மதேபுரா மக்களவைத் தொகுதியிலிருந்து போட்டியிட்டு வெற்றி பெற்று வந்தார். 1991 தேர்தலுக்குப் பிறகு பீகாரே இவரது அரசியல் களமாக மாறியது. இந்தியப் பொதுத் தேர்தல், 2014 மதேபுரா மக்களவைத் தொகுதியில் போட்டியிட்டுத் தோற்றுப் போனார்.